TOƁERE 14
Laamu fii aduna on fow
Hiɗon anndi fii laamu honngu wona e wowleede fii mun ? — Ko goonga, ko Laamu Allah ngun. Ko ngun Laamu waɗoyta aduna on fow aljanna. Hiɗon faalaa anndude fii ngun Laamu ? —
Laamu kala no mari lanɗo. E ko lanɗo on laamotoo yimɓe leydi makko ndin. Hiɗon anndi hommbo woni Lanɗo Laamu Allah ngun ? —Ko annabi Iisaa. Ko ka kammu o woni. Neeɓataa o wonay lanɗo aduna on fow. Hiɗon sikkude en heɓay weltaare si annabi Iisaa wonii Lanɗo aduna on fow ? —
Ko honɗun miijiɗon heɓugol ka nder Aljanna ?
En weltoto moƴƴa ! Ka Aljanna, yimɓe ɓen waɗataa gere hannde kadi. Mo kala yiɗay ɗimmo mun. Hay e gooto nawnataa maa maaya. Bumɓe ɓen yi’oyay, pahooɓe ɓen nanoyay e ɓee ɓe waawataa yahude waawoyay dogugol e hoccagol. Fow heɓoyay ko ɲaama. Kulle ɗen welday e ɗe weldida e men. Mayɓe ɓen immintinoyte. Yimɓe buy ɓe jannguɗon fii mun e nder ndee deftere wano Rifqatu, Raabi, Dawda e Eliiya immintinoyte kamɓe kadi ! On faalete ɓe yi’ude si ɓe immintinoyaama ? —
Yahuwah no yiɗi on e himo faalaa yo on heɓu weltaare. Si on jokkii janngugol fii anndugol Yahuwah, ɗoftoo mo, on wuuray haa poomaa ka nder aljanna ! Ko ɗun faalaɗon ? —
JANNGEE KA NDER DEFTERE MON
Isaaya 2:4 ; 11:6-9 ; 25:8 ; 33:24 ; 35:5, 6, TMN
Yuuhanna 5:28, 29 ; 17:3
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn lug_Latn hau_Latn